钦定古今图书集成/明伦汇编/官常典/第649卷 > 朱廷益
## 钦定古今图书集成/明伦汇编/官常典/第649卷 > 朱廷益

按《苏州府志》：“廷益，字汝虞，嘉兴人。嘉靖二十年辛丑
进士，知嘉定县。先是邑中吏治操切，又积困漕粮，富家皆破于徭役，民多转徙，田为墟莽。廷益以廉俭自
持，数巡行阡陌，问民疾苦。又以猾胥作弊，钱粮征比，
多所影射，乃创为铁板册三连票，民间纳户始知程
限，至今便之。廷益先令漳浦，以赈荒忤上官，坐贬连”
州。倅未行，复移嘉定。后三年归，僦屋以居，鬻田以给，
官至通政司参议。殁后贫不能葬，江南士大夫高其
清节，醵金以助焉。